Bamba la Afrika

Bamba la Afrika ni kati ya mabamba makubwa ya gandunia ya dunia yetu. Lipo chini ya bara la Afrika na chini ya sehemu za bahari zinazopakana nalo yaani tako la baraAfrica-Arabia Plate.

Bamba hilo limepakana na bamba la Ulaya-Asia, bamba la Uarabuni, bamba la Uhindi, bamba la Australia, bamba la Antaktika na bamba la Amerika ya Kaskazini. Inawezekana ya kwamba limepakana na mabamba madogo mengine yasiyojulikana bado.

Bamba la Afrika lina mwendo wa kuelekea kaskazini unaopimwa kuwa sm 2.15 kwa mwakaSpeed of the Continental Plates, tovuti ya The Physics Factbook. Kwa mkasi huo bara la Afrika litagusana na Hispania ya Kusini baada ya miaka 650,000 na kufunga mlango wa bahari wa Gibraltar na hivyo kuifanya Mediteranea kuwa ziwa.

Bamba la Afrika lenyewe liko katika mwendo wa kupasuka kwenye mstari wa ufa la Afrika ya Mashariki kutoka Eritrea kupitia Ethiopia, Kenya, Tanzania, Malawi na mwishowe katika Msumbiji. Sehemu hizo mbili za bamba la Afrika huitwa na wataalamu bamba la Afrika ya Kinubia na la Afrika ya kisomaliaSomali Plate.

Marejeo

Category:Afrika
category:Gandunia
Category:Sayansi za dunia